Κήποι Σκυθίας

Οι Κήποι, παλαιότερα γνωστοί ως Ερμώνασσα, ήταν αρχαία ελληνική πόλη της Σκυθίας, αποικία των Μιλήσιων. Η πόλη βρισκόταν στην Χερσόνησο Ταμάν στον Κιμμέριο Βόσπορο, απείχε 3 χλμ από την Φαναγόρεια. Βρισκόταν στη νήσο του Φαναγόρου όπου σήμερα με τις προσχώσεις δεν είναι νησί αλλά η Χερσόνησος ΤαμάνΕγκυκλοπαίδεια Μείζονος Ελληνισμού, Κήποι. 

Η πόλη Κήποι ιδρύθηκε από Μιλήσιους σε περιοχή που ζούσαν Σκύθες τον 6ο π.Χ. αιώναΠεριοδικό, Corpus Αρχαιολογία και Ιστορία των Πολιτισμών, Τεύχος 7 Ιουλίου 1999, σελίδες 48 έως 59, άρθρο Ναταλίας Γκούροβα , Κιμμέριος Βόσπορος, Οι μεγάλοι τύμβοι.. Με την ίδρυση του Βασίλειο του Βοσπόρου πέρασε στην κατοχή του κι έπειτα στο Βασίλειο του Πόντου. Η πόλη έφτασε στο αποκορύφωμά της τον 1ο μ.Χ. αιώνα, αλλά οι Ούννοι και οι Γότθοι έθεσαν τέρμα στην ευημερία της τον 4ο αιώνα μ.Χ. . Στους Κήπους κατέφυγε ο Γύλων όταν οι Αθηναίοι τον καταδίκασαν σε θάνατο, μάλιστα αναφέρεται ότι παντρεύτηκε μια Σκυθία και του έδωσαν δώρο την πόλη, πιθανότατα διορίσθηκε διοικητής τηςΕγκυκλοπαίδεια Μείζονος Ελληνισμού, Γύλων. 

Ανασκαφές από Σοβιετικούς αρχαιολόγους, που ξεκίνησαν το 1957, απέδωσαν πλούσια ευρήματα, όπως ένα μαρμάρινο άγαλμα της θεάς Αφροδίτης («Αφροδίτη του Ταμάν»). Περισσότερες από 400 ταφές που ερευνήθηκαν το 1960 και το 1970. Μεγάλο τμήμα της πόλης έχει βυθιστεί στην Αζοφική Θάλασσα.

 Παραπομπές 

 Πηγές 
 Сокольский Н. И., Кепы, в сб.: Античный город (Moscow, 1963).

Κατηγορία:Σκυθία
Κατηγορία:Αποικίες της Μιλήτου
Κατηγορία:Βασίλειο του Βοσπόρου